|  |  |
| --- | --- |
|  | |
| **МИНИСТАРСТВО ГРАЂЕВИНАРСТВА,** | |
| **САОБРАЋАЈА И ИНФРАСТРУКТУРЕ** | |
| Број: 404-02-22/4/2019-02 | |
| Датум: 15.04.2019. године | |
| Немањина 22-26, Београд | |

**ПРЕДМЕТ:** Појашњење конкурсне документације за јавну набавку - Услуга Надзорног органа у току извођења радова – Инжењер на Пројекту „Модернизација и реконструкција мађарско-српске железничке пруге на територији Републике Србије, деоница Београд Центар – Стара Пазова“, ЈН број: 10/2019

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећи одговор, на питање:

**ПИТАЊЕ БРОЈ 1**

Молимо вас да нас обавестите да ли за јавну набавку 10/19 (услуга надзорног органа у току извођења радова-Инжењер на Пројекту) постоји текст конкурсне докуметације на енглеском или немачком језику.

**ОДГОВОР НА ПИТАЊЕ БРОЈ 1:**

Конкурсном документацијом је предвиђено да Наручилац припрема конкурсну документацију и води поступак на српском језику, сходно члану 17. став 1. Закона о јавним набавкама. Обзиром на наведено, конкурсна документација је објављена само на српском језику, а Позив за подношење понуда и на енглеском језику.


**ПИТАЊЕ БРОЈ 2**

Што се тиче поглавља “**IV  УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛ. 75 И 76. ЗАКОНА О ЈАВНИМ НАБАВКАМА И УПУТСТВО КАКО СЕ ДОКАЗУЈЕ ИСПУЊЕНОСТ ТИХ УСЛОВА”**

Подпоглавље **2. Упутство како се доказује испуњеност услова**

Параграф  1)      Додатни услов из чл. 76. ст. 2. Закона – потребни кадровски капацитети

Став 4:



Молимо Вас да потврдите **да није обавезно** да сви експерати буду запослени на неодређено или на одређено вереме код Понуђача (или код једног Понуђача у групи Понуђача) пре подношења понуде.

Молимо Вас да потврдите да предложени Експерти који задовољавају услове тендера могу да буду запослени код Понуђача (или код једног од Понуђача у групи Понуђача) тек након победе на тендеру.

**ОДГОВОР НА ПИТАЊЕ БРОЈ 2**

Конкурсном документацијом је предвиђено да Понуђач за запослене на одређено и неодређено време уз уговор о раду достави Извод из појединачне пореске пријаве за порез и доприносе по одбитку, односно ППП-ПД пријаве за месец који претходи месецу објаве позива за подношење понуда, оверену печатом и потписом овлашћеног лица понуђача, тако да се у тачки 4) прикажу наведена лица.

За радно ангажоване по другим основама у складу са Законом о раду, уз уговор о радном ангажовању доставити  потврду о поднетој пријави-одјави осигурања (М образац или други одговарајући образац).

**Имајући у виду наведено, потребно је да сви експерти у тренутку подношења понуда буду запослени, односно радно ангажовани  код Понуђача у складу са одредбама Закона о раду.**